2014–2015 m. FIDE Didžiojo prizo varžybos

2014-15 m. FIDE Didžiojo prizo varžybos () buvo atrankos į 2016 m. pasaulio čempionato kandidatų turnyrą dalis.
Susumavus kiekvieno dalyvio geriausių trijų turnyrų balus paaiškėjo, kad nugalėjo Fabianas Karuana, antras – Hikaru Nakamura.

2014-2015 m. Didžiojo prizo varžybų formatas 
Didžiojo prizo varžybas sudarė 4 turnyrai, kurie įvyko 2014–2015 metais, Į juos buvo atrinkti 16-ka vedančiųjų pasaulio šachmatininkų. Kiekvienas atrinktasis turėjo pasirinkti, kuriuose trijuose iš keturių turnyrų žais, tačiau FIDE buvo pasilikusi teisę, prie tam tikrų aplinkybių, šį pasirinkimą koreguoti.

Kiekviename turnyre ratų sistema žaidė po 12 žaidėjų. Turnyrui buvo skiriama 14 dienų. Didžiojo prizo varžyboms pasibaigus, nugalėtojas ir antros vietos prizininkas patenka į 2016 m. kandidatų turnyrą.

Žaidėjų atranka 
Žaidėjai buvo atrenkami:

iš praėjusio pasaulio čempionato mačo (2 žaidėjai);

trys žaidėjai, kurie pateko į 2013 m. Pasaulio taurės pusfinalį (4 žaidėjai);

pagal vidutinį reitingą klasikinėse šachmatų varžybose, apskaičiuotą nuo 2013 gegužės 1-os iki 2015 balandžio 1-os (5 žaidėjai).

Per tą laikotarpį žaidėjas turėjo būti sužaidęs ne mažiau kaip 30 reitinguojamų partijų. Jei keli pretendentai turėtų vienodą vidutinį reitingą, tai į didžiojo prizo varžybas patektų žaidėjas, per minėtą laikotarpį sužaidęs daugiau reitinguojamų partijų.

FIDE prezidento siūlymu. Jis gali siūlyti vieną žaidėją, kurio koeficientas 2014 m. buvo nemažesnis kaip 2700;

Pagal organizatorių (Agon’o) kvietimą – 4 žaidėjai .

Atsisakius dalyviui žaisti turnyruose, jis keičiamas pagal aukščiausią reitingą iš papildomo vidutinio reitingo sąrašo.

Laikas galvojimui 
Pirmiems 40 ėjimų skiriama 120 min., sekantiems 20 ėjimų – 60 min., o likusiems ėjimams skiriama dar 15 min. ir nuo po atlikto ėjimo, 61 ėjimo, pridedama po 30 sek.

Piniginiai prizai 
Prizinis fondas per 4 turnyrus – 480 000 eurų buvo paskirstytasː po lygiai kiekvienam turnyrui – po 120 000 eurų. Piniginius prizus gauna 12-ka Didžiojo prizo turnyro dalyvių. Prizo dydis priklauso nuo užimtos vietos.

Atrinkti dalyviai 
Į varžybas buvo atrinkti 16 šachmatininkų.

Turnyrai 

2014–2015 m. šachmatų Didžiojo prizo varžybos vyko keturiuose turnyruoseː

 Baku – 2014 m. spalio 1–15 d. 1-ąją vietą užėmė Italijos šachmatininkas Fabianas Karuana (6,5 iš 11), antras, su tiek pat taškų - Izraelio žaidėjas Borisas Gelfandas.

 Taškente 2014 m. spalio 20–lapkričio 3 d. Turnyrą laimėjo Dmitrijus Andreikinas iš Rusijos (7 tšk. iš 11), Hikaru Nakamura iš JAV - antras, o Šahrijaras Mamedjarovas iš Azerbaidžano - trečias. Abu surinko po 6,5 taško iš 11 galimų.

 Tbilisyje 2015 m. vasario 14–28 d. Turnyrą laimėjo Jevgenijus Tomaševskis (8 tšk. iš 11), antras liko Dmitrijus Jakovenko (6,5 tšk.) Abu iš Rusijos. Trečią vietą užėmė Teimuras Radžabovas (6 tšk.) iš Azerbaidžano.

 Chanty Mansijske 2015 m. gegužės 12–27 d. Tai buvo paskutinis turnyras iš 2014-2015 m. FIDE Didžiojo prizo turnyrų serijos. Jam pasibaigus, trys aukščiausias vietas užėmę dalyviai, surinko po 6,5 taško iš 11 galimų. Pagal papildomus rodiklius  pirmoji vieta atiteko Dmitrijui Jakovenko (Rusija), antroji - Hikaru Nakamura (JAV) ir  trečioji - Fabianui Karuanai  (Italija).

Galutiniai rezultatai 

2014–2015 m. FIDE atvirojo Didžiojo prizo varžybų apibendrinti rezultatai.

Šaltiniai

Nuorodos 
 Pasaulio šachmatų federacijos svetainė

 Atvirasis Didžiojo prizo turnyras Baku (2014)

 Atvirasis Didžiojo prizo turnyras Taškente (2014)

 Atvirasis Didžiojo prizo turnyras Tbilisyje (2015)

 Atvirasis Didžiojo prizo turnyras Chanty Mansijske (2015)

FIDE Didžiojo prizo varžybos